**PREZENTAREA SINTETICĂ A PROGRAMULUI DE STUDIU**

***LITERATURĂ ŞI CULTURĂ ROMÂNEASCĂ ÎN CONTEXT EUROPEAN***

Programele de studii universitare de masterat sunt structurate pe: *domenii de specializare* (conform cu diviziunea academică a cunoaşterii şi cu diviziunea profesională a muncii), *nivelul/ciclul calificării universitare* (licenţă, masterat, doctorat), *forma de învăţământ* (zi, seral, cu frecvenţă redusă, la distanţă) şi *durata studiilor* (în funcţie de nivelul calificării şi forma de învăţământ, potrivit standardelor agreate pe plan naţional sau/şi european), iar structura domeniilor şi a specializărilor este în conformitate cu normativele legale.

Universitatea organizează examenele de finalizare a studiilor universitate de masterat (disertaţie) şi eliberează ***diplomele de master*** corespunzătoare acestora pentru specializările aprobate de Ministerul Educaţiei Naționale şi pentru specializările acreditate de ARACIS, potrivit legii. Masteranzii absolvenți ai acestor programe de masterat de cercetare sunt informați asupra faptului că Universitatea organizează Școala Doctorală din domeniul Filologie și eliberează ***diplomele de doctor*** în domeniile de specializare pentru care are calitatea de I.O.S.U.D. Diploma de doctor se eliberează cu condiţia validării de către Consiliul Naţional de Atestare a Titlurilor, Diplomelor şi Certificatelor Universitare, prin ordin al ministrului educaţiei**.**

**Punctual, în cazul celor două programe de masterat din domeniul Filologie (*Literatură şi cultură românească în context european*** și ***Limba, literatura şi cultura engleză în context european*), acestea au o durată de 2 ani (4 semestre, 14 săptămâni / semestru), învățământ de zi, cu acumularea unui număr de 120 de credite, fiind finalizate cu susținerea unei disertații de master și permițând accesul la ciclul de doctorat în domeniul Filologie.**

Universitatea organizează examenele de absolvire a programelor de studii psihopedagogice organizate de Departamentul pentru Pregătirea Personalului Didactic (DPPD) şi emite ***certificate de atestare pentru profesia didactică*** în învăţământul preuniversitar obligatoriu, liceal, postliceal şi superior, potrivit legii.

Universitatea, prin DPPD, organizează examenele pentru acordarea gradelor didactice în învăţământul preuniversitar şi eliberează ***certificate*** pentru ***gradele didactice II şi I***, la specializările pentru care are aprobarea Ministerului Educaţiei. Examenele pentru acordarea gradelor didactice se organizează pe baza programelor aprobate de Ministerul Educaţiei.

Colectivele de Limbi moderne din cadrul Departamentului Filologie de la Facultatea de Istorie şi Filologie organizează cursuri de învăţare a limbilor străine şi examene pe baza cărora se eliberează ***atestate de competenţă lingvistică***.

La cele două programe de masterat din domeniul Filologie masteranzii dobândesc **cunoștințe și competențe multiple, vizate de chiar obiectivele programului**: cunoaşterea aprofundată a ariei de specializare şi, în cadrul acesteia, a dezvoltărilor teoretice, metodologice şi practice specifice programului; utilizarea adecvată a limbajului specific în comunicarea cu medii profesionale diferite; utilizarea cunoştinţelor de specialitate pentru explicarea şi interpretarea unor situaţii noi, în contexte mai largi asociate domeniului; utilizarea integrată a aparatului conceptual şi metodologic, în condiţii de informare incompletă, pentru a rezolva probleme teoretice şi practice noi; utilizarea nuanţată şi pertinentă de criterii şi metode de evaluare, pentru a formula judecăţi de valoare şi a fundamenta decizii constructive; interpretarea integrată în contexte variate, naţionale şi europene, a literaturii române/engleze, cu explicarea în context multidisciplinar a unor fenomene culturale complexe; formularea şi motivarea, în cadrul unor proiecte profesionale, a unui punct de vedere personal în relaţie cu fenomenele şi textele literare şi culturale; elaborarea unui proiect de cercetare asupra operei unui scriitor/ unei epoci literare/unei şcoli literare/ unui grup de texte înrudite tematic sau ideologic, folosind adecvat conceptele şi metodele ştiinţei literaturii şi comparatisticii; executarea unor sarcini profesionale complexe, în condiții de autonomie și d eindependență profesională; autocontrolul procesului de învățare, diagnoza nevoilor de formare, analiza reflexivă a propriei activități profesionale.

Programul de masterat ***LITERATURĂ ŞI CULTURĂ ROMÂNEASCĂ ÎN CONTEXT EUROPEAN*** oferă absolvenților următoarele **competențe profesionale**: 1. Comunicarea eficientă, scrisă şi orală; 2. Descrierea complexă a domeniului literaturii române; utilizarea adecvată a aparatului conceptual al ştiinţelor umaniste pentru investigarea interdisciplinară a faptelor culturale complexe; 3. Interpretarea complexă, diacronică şi sincronică, a metodelor de studiu privind literatura română; utilizarea adecvată a aparatului metodologic al ştiinţelor umaniste pentru investigarea interdisciplinară a faptelor culturale complexe; 4. Definirea complexă a fenomenului literar şi cultural românesc în contextul istoric, social, filosofic al epocii; 5. Conceperea şi prezentarea unor modele de studiu a literaturii şi culturii române; 6. Alcătuirea şi derularea unor proiecte şi programe de cercetare avansată. Acestora li se asociază c**ompetenţe transversale**:1. Colectarea, gestionarea şi dirijarea informaţiilor specifice rezolvării sarcinilor complexe în context (conceperea, receptarea, transmiterea, prelucrarea, stocarea informaţiilor în documente de profil), în condiţiile cunoaşterii la nivel avansat a literaturii române în diacronie şi sincronie; 2. Coordonarea tehnicilor de muncă eficientă în echipă multidisciplinară, corespunzatoare diverselor paliere ierahice; 3. Autoevaluarea obiectivă a nevoii de formare profesională continuă şi alegerea raţională a modalităţilor acestei formări, în scopul inserţiei şi adaptabilităţii la cerinţele pieţei muncii.

Aceste competențe, conform COR, le oferă posibilitatea de a avea câteva ocupații fundamentale **Cercetător în Filologie – 264314; Cercetător în Lingvistică – 264312; Referent Literar – 264304; 264303 – Interpret relații diplomatice; 264304 – Referent literar; 264309 – Revizor lingvist; 264310 – Terminolog; 264311 – Translator emisie.**